Liberal Alliances folketingsmedlem fastholder, at staten ikke skal hjælpe alle fattige i Danmark.

Dyrker det navlebeskuende



Det sker, efter Joachim B. Olsen i går skrev en kommentar på sin Facebook-side, som har skabt voldsom debat. Her skrev han 'Jeg brækker mig' med et link til en artikel, hvor SF'eren Özlem Cekic lufter tanken om, at statslige penge skal bruges til julehjælp til fattige i Danmark.- Det har været en lidt ophidset debat, men jeg synes, at den er vigtig, og som de borgerlige politikere har svigtet. Selvfølgelig er der mennesker i Danmark, som er presset økonomisk, men vi har ansvar for vores eget liv. Det er en del af at leve i et frit samfund, så følger der et ansvar med. Hvis man går ind og siger, at politikerne på Christiansborg skal hjælpe os hver gang, vi har det svært, så giver man køb på friheden, siger Joachim B. Olsen.Joachim B. Olsen uddybede i går sin kommentar om at brække sig på Facebook:- Det er en hån mod de millioner af mennesker verden over som sulter at snakke om fattige i Danmark. I skulle skamme jer!! Jeg bliver så vred, når jeg hører venstrefløjen bruge den slags manipulerende retorik. Hvis der er mennesker i Danmark, der ikke har råd til at holde jul, så er det selvforskyldt!Joachim B. Olsens kommentar om de fattige har skabt voldsom debat. På B.T.s Facebook-side har 180 kommenteret indlægget, og der er også kommet . Det radikale folketingsmedlem - også på Facebook - med at skrive: 'Jeg brækker mig over Joachim B. Olsen'. SF's politiske ordfører brugte også det sociale netværk til at skrive sin mening om Liberal Alliances folketingsmedlem:- Kanonkongen Joachim demonstrerer kynisme og total mangel på social samvittighed. Titusindvis af børn vokser op i fattigdom i Danmark. Og så sender en liberalistisk folkevalgt lige et spark i røven og lidt brækfornemmelser oveni. Det er jo sikkert vældig hjælpsomt. Fattigdom og arbejdsløshed kan bekæmpes - og det, vil regeringen gøre.Joachim B. Olsen fortryder dog ikke formuleringen.- Jeg kan godt se, at hvis man udtrykker sig meget skarpt, så kan en del af budskabet drukne. Men på den anden side er det en vigtig debat, som de borgerlige politikere skal tage. Men jeg kan sagtens klare reaktionerne - jeg har brede skuldre, siger han.